** **MADONAS NOVADA PAŠVALDĪBA**

 Reģistrācijas numurs 90000054572

 Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**MADONAS NOVADA PAŠVALDĪBAS DOMES**

**LĒMUMS**

Madonā

**2025. gada 31. jūlijā Nr. 73**

(protokols Nr. 6, 35. p.)

**Par zemes ierīcības projekta izstrādes nosacījumu apstiprināšanu nekustamā īpašuma “Burtnieku Skola”, Ērgļos, Ērgļu pagastā, Madonas novadā, zemes vienības ar kadastra apzīmējumu 70540080686 sadalīšanai**

Madonas novada pašvaldībā saņemts fiziskas personas iesniegums (reģistrēts Madonas novada pašvaldībā 2025. gada 8. jūlijā ar reģ. Nr. 2.1.3.6/25/1041) ar lūgumu atsavināt nekustamā īpašuma “Burtnieku Skola” (kadastra numurs [70540080686](https://www.kadastrs.lv/properties/3000022867?options%5Bnew_tab%5D=true&options%5Borigin%5D=property&options%5Bsource%5D%5B%5D%5Bid%5D=3000039748&options%5Bsource%5D%5B%5D%5Btype%5D=parcel)) zemes vienību ar kadastra apzīmējumu 70540080686.

Saskaņā ar Nekustamā īpašuma Valsts kadastra informācijas sistēmā pieejamo informāciju, nekustamais īpašums “Burtnieku Skola” (kadastra numurs 70540080686), Ērgļos, Ērgļu pagastā, Madonas novadā, kā sastāvā ir zemes vienība ar kadastra apzīmējumu 70540080686, ir ierakstīts Ērgļu pagasta zemesgrāmatas nodalījumā Nr. 100000444602 un uz to nostiprinātas īpašumtiesības Madonas novada pašvaldības vārdā.

Nekustamā īpašuma “Burtnieku Skola” (kadastra numurs 70540080686), Ērgļos, Ērgļu pagastā, Madonas novadā sastāvā esošai zemes vienībai ar kadastra apzīmējumu 70540080686 noteikts nekustamā īpašuma lietošanas mērķis – pārējo sabiedriskās nozīmes objektu apbūve (NĪLM kods 0908) 1.1224 ha platībā.

Pašvaldībai nepieciešams saglabāt daļu no zemes vienības ar kadastra apzīmējumu 70540080686, uz kuras atrodas piemiņas zīme, līdz ar ko nepieciešams sadalīt zemes vienību, izstrādājot un īstenojot zemes ierīcības projektu.

Atbilstoši Ērgļu pagasta teritorijas plānojumam zemes vienībai ar kadastra apzīmējumu 70540080686 noteiktas funkcionālās zonas atļautā (plānotā) izmantošana - sabiedrisko objektu apbūves teritorijas un savrupmāju apbūves teritorijas. Ērgļu novada Ērgļu pagasta teritorijas izmantošanas un apbūves noteikumu 1.11. nodaļas 2. punkts pieļauj samazināt jaunveidojamās zemes vienības platību, *ja saimnieciskās apbūves un jauktas apbūves teritorijās objektiem, ja to izbūvei, uzturēšanai funkcionāli nepieciešama mazāka platība un ar to netiek pārkāpti šajos Noteikumos reglamentētie apbūvi raksturojošie rādītāji - apbūves blīvums, apbūves intensitāte, brīvā (zaļā) teritorija*.

Zemes ierīcības likuma 5. panta 1. punkts nosaka to, ka *zemes ierīcības projektu ierosina zemes īpašnieks vai vairāki īpašnieki attiecībā uz saviem īpašumiem vai būvju īpašnieki pēc saskaņošanas ar zemes īpašniekiem, ja būves atrodas uz svešas zemes un ir*

Pamatojoties uz Zemes ierīcības likuma 5. panta 1. punktu, un Ērgļu novada Ērgļu pagasta teritorijas plānojumu un teritorijas izmantošanas un apbūves noteikumiem, ņemot vērā 16.07.2025. Attīstības komitejas atzinumu, **atklāti balsojot: PAR – 17** (Agris Lungevičs, Aigars Šķēls, Aivis Masaļskis, Aivis Mitenieks, Andris Dombrovskis, Artūrs Čačka, Artūrs Grandāns, Dace Ozoliņa, Egils Bērziņš, Gunārs Ikaunieks, Guntis Klikučs, Janīna Grudule, Jānis Erels, Māris Justs, Māris Olte, Rūdolfs Medenis, Valda Kļaviņa), **PRET – NAV, ATTURAS – NAV,** Madonas novada pašvaldības dome **NOLEMJ:**

1. Piekrist **sadalīt** pašvaldībai piederošo zemes vienību ar kadastra apzīmējumu 70540080686, atbilstoši 1. pielikumā pievienotajiem zemes ierīcības projekta izstrādes nosacījumiem.
2. Pēc zemes ierīcības projekta izstrādes un īstenošanas, nodot atsavināšanai nekustamā īpašuma “Burtnieku Skola” (kadastra numurs 70540080686) Ērgļos, Ērgļu pagastā, Madonas novadā zemes vienības ar kadastra apzīmējumu 70540080686 daļas aptuveni 2960 m2 un 2080 m2 platībā, rīkojot izsoli. (platības precizējamas zemes kadastrālās uzmērīšanas laikā)
3. Pēc zemes ierīcības projekta izstrādes un īstenošanas Nekustamā īpašuma pārvaldības un teritorijas plānošanas nodaļai organizēt atdalītā nekustamā īpašuma novērtēšanu un virzīt jautājumu uz domes sēdi par atsavināšanas sākumcenas noteikšanu.

 Domes priekšsēdētājs A. Lungevičs

*Dzelzkalēja  28335803*